cyanic-selkie/wikianc huggingface dataset:
Internet Explorer
Internet Explorer 7
Internet Explorer 7 keluar pada 18 Oktober 2006, disertakannya pembaikan pepijat, peningkatan sokongan piawaian web, pelayaran bertab dengan pratayang dan pengurusan tab, kotak carian pelbagai enjin, pembaca suapan web, sokongan IDN, sokongan Sijil Pengesahan Diperluas (Extended Validation Certificate), dan penapis anti-phishing. Dengan IE7, Internet Explorer telah dinyahgandingkan dari Windows Shell - berbeza daripada versi-versi terdahulu, kawalan ActiveX Internet Explorer tidak dihoskan dalam proses Windows Explorer, sebaliknya berjalan dalam proses Internet Explorer yang berasingan. IE7 disertakan dengan Windows Vista dan Windows Server 2008, dan juga tersedia untuk Windows XP Service Pack 2 dan selanjutnya, serta Windows Server 2003 Service Pack 1 dan selanjutnya. Keluaran asal Internet Explorer 7 memerlukan komputer meluluskan semakan pengesahan Windows Genuine Advantage sebelum dipasang, tetapi pada 5 Oktober 2007, Microsoft menanggalkan keperluan ini. Mengikut sesetengah statistik, pada pertengahan tahun 2008, Internet Explorer 7 melebihi Internet Explorer 6 dari segi bahagian pasaran di sesetengah tempat.
Internet Explorer 8
Internet Explorer 8 keluar pada 19 Mac 2009, setelah dibangunkan sejak Ogos 2007 selewat-lewatnya. Pada 5 Mac 2008, keluaran beta awam pertama (Beta 1) dikeluarkan kepada pengguna awam, diikuti keluaran beta awam kedua (Beta 2) pada 27 Ogos 2008. IE8 disokong dalam Windows XP SP2 dan SP3, Windows Server 2003 SP2, Windows Vista, Windows 7 dan Windows Server 2008 (32-bit dan 64-bit). Internet Explorer 8 (IE8) RC1 keluar pada 26 Januari 2009. Internet Explorer 8 "Final" keluar pada 19 Mac 2009. Keselamatan, kemudahan penggunaan, dan peningkatan sokongan RSS, CSS, dan Ajax merupakan keutamaan Microsoft untuk IE8, merangkumi kepatuhan yang lebih tegas kepada piawaian, termasuk perancangan kepatuhan CSS 2.1 sepenuhnya untuk keluarannya. Segala perubahan ini membolehkan IE8 lulus dalam ujian Acid2. Bagaimanapun, untuk mengelakkan masalah keserasian, IE8 turut disertakan paparan gaya IE7. Laman-laman yang dijangka lebih bagus disokong oleh IE7 boleh mematikan perubahan mendadak IE8 dengan menyertakan unsur meta di bahagian HEAD dalam dokumen HTML-nya. IE8 turut banyak meningkatkan sokongan JavaScript dan juga prestasi, tetapi tidak lulus dalam ujian Acid3, iaitu versi 8.0 mencatat 20/100 markah. IE8 menyediakan sokongan untuk Accelerators yang membenarkan pembukaan aplikasi web tanpa perlu mengemudi kepadanya, dan WebSlices yang membolehkan sebahagian halaman dilanggani dan dipantau dari Favorites Bar yang diperbaharui. Ciri-ciri lain termasuk ciri-ciri privasi InPrivate, dan penapis pemancing data SmartScreen.
Internet Explorer 9
thumb|right|200px|Internet Explorer 9 Beta Awam dijalankan pada [[Windows 7]]
Internet Explorer 9, kini sedang dibangunkan, akan mempunyai sokongan lengkap atau separa bagi kesemua pemilih CSS 3, sifat jejari sempadan CSS 3, JavaScript lebih pantas, profil warna ICC terbenam v2 atau v4, serta rendering pemecutan perkakasan menggunakan Direct2D dan DirectWrite. Microsoft telah mengumumkan bahawa Web Open Font Format (WOFF) juga akan disokong. WOFF merupakan "kegemaran kuat" bagi penyeragaman oleh Kumpulan Bekerja Fon Web bagi W3C.
Microsoft terus menumpukan kepada kepentingan melepasi ujian Acid3, tetapi spekulasi bahawa IE9 akan menyokong SVG yang disyorkan oleh W3C tercetus apabila Microsoft mengumumkan bahawa mereka telah menyertai Kumpulan Bekerja SVG. Di MIX 10, Paparan Pelantar IE9 pertama dilancarkan, yang menampilkan sokongan CSS3 dan SVG, enjin JavaScript baharu dipanggil called Chakra, serta markah 55/100 bagi ujian Acid3, naik daripada 20/100 bagi IE8. Pada 5 Mei 2010, Paparan Pelantar kedua IE9 dilancarkan, yang menampilkan markah 68/100 bagi ujian Acid3 serta prestasi lebih pantas pada ujian prestasi WebKit SunSpider JavaScript berbanding Paparan Pelantar pertama IE9. Pada 23 Jun 2010, Paparan Pelantar ketiga IE9 dilancarkan, dengan markah 83/100 bagi ujian Acid3 serta memperkenalkan sokongan bagi unsur  ,  , dan   serta WOFF. Pada 4 Ogos 2010, Paparan Pelantar keempat IE9 dilancarkan, yang menampilkan markah 95/100 bagi ujian Acid3 serta enjin JavaScript yang lebih pantas daripada Paparan Pelantar ketiga IE9. Binaan terakhir IE9 dijangkakan akan dilancarkan pada tahun 2011. Sokongan tag audio dan video HTML5 turut dijanjikan. Beberapa pakar industri meramalkan bahawa Microsoft akan melancarkan IE9 sebagai versi luar jalur utama yang tidak terikat pada mana-mana versi Windows. Menurut laman Pandu Uji Internet Explorer 9, keperluan sistem bagi IE9 ialah Windows Vista SP2 (dengan Naik Taraf Pelantar dan IE8) atau Windows 7. Pada 12 Ogos 2010, Microsoft mengumumkan bahawa IE9 Beta Awam akan dilancarkan pada 15 September 2010 semasa satu acara khas di San Francisco yang dipautkan pada idea 'kecantikan web.' Adalah disahkan bahawa pelayar ini hanya akan berfungsi pada Windows Vista dan Windows 7. On September 15, 2010, Microsoft launched the IE9 Public Beta.
Ciri-ciri
Internet Explorer telah direka bentuk untuk memperlihatkan beraneka jenis laman web serta menyediakan ciri-ciri tertentu dalam sistem pengendalian, termasuk Microsoft Update. Pada zaman perang pelayar web terawal, Internet Explorer jauh mengatasi Netscape apabila mengejar kemajuan teknologi untuk menyokong ciri-ciri progresif ketika itu.
Internet Explorer banyak menerima kritikan kerana sokongannya terhad untuk piawaian web terbuka.
Internet Explorer telah memperkenalkan beberapa jenis sambungan kepada JScript yang telah diterima oleh pelayar-pelayar lain, termasuk sifat innerHTML yang mengembalikan rentetan HTML dalam unsur; objek XMLHttpRequest yang membolehkan penghantaran permintaan HTTP dan penerimaan sambutan HTTP; dan sifat designMode dalam objek contentDocument yang membolehkan teks kaya untuk penyuntingan dokumen HTML. Sesetengah fungsi-fungsi tersebut tidak menjadi sehinggalah wujudnya kaedah-kaedah W3C DOM. Sambungan aksara ruby kepada HTML juga diterima sebagai modul dalam W3C XHTML 1.1, walaupun tidak didapati dalam semua versi W3C HTML.
Microsoft pernah memohon beberapa ciri-ciri IE yang lain untuk pertimbangan W3C agar dipiawaikan, termasuk sifat CSS 'perilaku' yang menghubungkan unsur-unsur HTML dengan perilaku JScript (iaitu HTML Components, HTC); profil HTML+TIME yang menambahkan sokongan pemasaan dan penyegerakan media pada dokumen HTML (serupa dengan W3C XHTML+SMIL); dan format fail grafik vektor VML. Bagaimanapun, kesemuanya ditolak, sekurang-kurangnya dalam bentuk asalnya. Bagaimanapun, VML kemudian digabungkan dengan PGML (cadangan Adobe dan Sun), maka terhasilnya format SVG yang diluluskan oleh W3C untuk menjadi salah satu format imej vektor yang digunakan di web, tetapi anehnya tidak disokong oleh IE sahaja.
Perilaku bukan piawai yang lain termasuk: sokongan teks menegak, tetapi dalam sintaks yang berbeza dari cadangan calon W3C CSS3; sokongan untuk pelbagai kesan imej dan peralihan halaman, tidak terdapat dalam W3C CSS; sokongan untuk kod skrip terkeliru, khususnya ; sokongan pembenaman fon EOT dalam laman web.
thumb|Menyusun Kegemaran di [[Internet Explorer 6]]
Internet Explorer menggunakan kerangka kebolehcapaian yang disediakan dalam Windows. Internet Explorer juga merupakan antara muka pengguna untuk FTP, dengan operasi-operasi yang serupa dengan Windows Explorer (cuma ciri-ciri ini memerlukan tetingkap cangkerang untuk dibuka dalam versi-versi terkini pelayar ini, bukannya terang-terangan dalam pelayar). Visual Basic for Applications (VBA) juga tidak disokong, tetap terdapat melalui sambungan (iMacros). Versi-versi terkini dilengkapi ciri-ciri penyekat tetimbul dan pelayaran bertab. Pelayaran bertab juga boleh ditambahkan pada versi-versi lama dengan memasang MSN Search Toolbar atau Yahoo Toolbar.
Internet Explorer menyimpan kandungan sebagai cache dalam folder Fail Internet Sementara (Temporary Internet Files) untuk mempercepatkan capaian (atau membolehkan capaian luar talian) ke laman-laman yang pernah dilawati. Kandungannya diindekskan dalam fail pangkalan data yang dikenali sebagai Index.dat. Terdapat berbilang-bilang fail Index.dat yang mengindekskan pelbagai kandungan, seperti kandungan web yang dilawat, suapan web, URL yang dilawat, kuki dsb.
Jack Ruby
Jack Ruby (lahir pada 25 Mac 1911 – 3 Januari 1967) ialah seorang pengendali kelab malam di Dallas, Texas. Dia merupakan orang yang menembak mati pembunuh Presiden Amerika Syarikat John F. Kennedy iaitu Lee Harvey Oswald pada 24 November 1963. Beliau dibicarakan atas tindakannya itu dan didapati bersalah serta dijatuhi hukuman mati. Dia kemudiannya memohon untuk dibicarakan semula dan permohonannya itu diterima. Sebelum dia sempat dibicarakan semula, dia mati akibat barah paru-paru.
Internet Explorer
Ciri-ciri
Internet Explorer boleh dikonfigurasi sepenuhnya dengan menggunakan Polisi Kumpulan (Group Policy). Para pentadbir domain Windows Server boleh menggunakan dan menguatkuasakan pelbagai tetapan yang mempengaruhi antara muka pengguna (seperti menutup item menu dan pilihan konfigurasi individu), serta ciri-ciri keselamatan tersirat seperti muat turun fail, konfigurasi zon, tetapan mengikut laman, perilaku kawalan ActiveX dan lain-lain. Tetapan dasar boleh dikonfigurasi untuk setiap pengguna untuk setiap pengguna dan setiap mesin. Internet Explorer juga menyokong Pengesahan Windows Bersepadu (Integrated Windows Authentication).
My Name Is Khan
My Name Is Khan (माय नेम इज़ ख़ान); merupakan filem Bollywood yang ditayangkan mulai 12 Februari 2010 di seluruh dunia. Filem percintaan dan hubungan suami isteri (lakonan Shahrukh Khan dan Kajol) ini bergelut dengan penyakit Sindrom Asperger.
Sinopsis
Kisah Rizwan Khan semasa kanak-kanak yang lahir di Borivali, Mumbai, India Kemudian menemui cinta di Amerika Syarikat.
Remaja Islam ini mengidap penyakit menggeletar sindrom Asperger, takutkan warna kuning dan bunyi bising. Walaupun begitu, dia cukup bijak dan menerima pendidikan dari guru khas (tuisyen) di India.
Berhijrah ke San Francisco, Amerika Syarikat yang kononnya menjanjikan kesenangan asalkan rajin bekerja. Dia menjadi jurujual barangan herba Mehnaz. Dia kerkenalan dengan janda beranak 1 berugama Hindu di Amerika Syarikat. Janda itu bernama Mandira dan anaknya Sam. Mereka setuju kahwin dan Sam bertukar nama kepada Sameer Khan. Nama Islam 'Khan' ini menimbulkan prasangka 'Islam - Kristian' sehingga Sameer dibunuh di tengah padang bola sepak. Mandira menyalahkan suaminya Rizwan Khan yang mempunyai nama Islam itu. Mandira yang masih teguh dengan agama Hindu turut berprasangka terhadap Islam -agama anutan rizwan Khan.
Selepas serangan 911, kehidupan umat Islam Amerika Syarikat yang dulunya tenteram, kini berubah sama sekali. Lantaran itu, Rizwan ingin berjumpa dengan calon baru Amerika Syarikat iaitu Barack Obama tetapi tidak berjaya.Hasratnya itu membuat Rizwan menjelajah dari San Francisco di Barat menuju ke Washington di barat benua. Usahanya berhasil dan berkata 'Mr Presiden, my name is Khan and I am not a terrorist'. Laungan itu menyebabkan Rizwan ditahan dan disiasat sebagaimana tahanan Teluk Guantanamo.
Hasil kempen beberapa wartawan Islam, Rizwan Khan berjaya dibebaskan. Ketika berlaku banjir di Georgia, Rizwan Khan ingin berjumpa semula dengan Mama Jenni dan menjadi sukarelawan banjir. Usaha ini membuktikan umat Islam bukanlah ganas atau terroris. Dia akhirnya dijemput ke pentas dan bersalam dengan presiden Amerika Syarikat yang menjanjikan harapan damai Barack Obama. Presiden akur bahawa "Your name is Khan and you are not a terrorist."
Ancaman Shiv Sena
Majoriti penduduk negara Pakistan adalah Islam sementara penduduk India beragama Hindu. India berpecah kepada Pakistan, kemudian Bangladesh pada 1947. Shah Rukh Khan, Salman Khan, Amir Khan dan ramai lagi pelakon Bollywood beragama Islam. Bal Thackeray selaku pemimpin Shiv Sena telah mengoyak poster, merosakkan panggung wayang dan membakar patung kertas pelakon Shahrukh Khan. Pelakon itu enggan meminta maaf kerana yakin tidak bersalah dan meminta dibukti bersalah dalam kenyataannya sebelumnya.
Polis menyediakan 21,000 anggota polis berkawal di Mumbai. 2000 aktivis Shin Sena telah ditahan kerana rusuhan mudah tercetus sebagaimana gambaran dalam filem Slumdog Millionaire. Pelampau Hindu mengoyakkan poster dan membaling batu ke arah panggung wayang. Sementara penganut Islam gembira dengan penayangan filem itu di 60 buah panggung di Mumbai, ibu negara hiburan di India.
Lips to Lips
Lips to Lips merupakan sebuah filem drama komedi Malaysia 2000 arahan dan skrip oleh Amir Muhammad. Dibintangi oleh James Lee, Anitha Abdul Hamid dan Huzir Sulaiman, ia mengisahkan tentang keinginan individu-individu di dalam latar cerita, konflik dan cabaran hidup yang berbeza yang dipertemukan melalui situasi tidak dijangka. Filem ini ditayangkan pada 4 Julai 2000 dan merupakan filem digital pertama Malaysia.
Penerbitan
Lips to Lips ialah filem sulung arahan Amir Muhammad yang turut berkhidmat sebagai penulis skrip. Menurut Amir, ini merupakan filem cereka pertama yang diterbitkan menggunakan video digital. Kos pembikinan berjumlah RM80,000 dan penggambaran dijalankan di Kuala Lumpur dan Petaling Jaya, Selangor.
Keluaran
Lips to Lips dikeluarkan pada 4 Julai 2000 dan tidak ditayangkan di pawagam. Filem ini telah dipertandingkan ke 14 festival filem antarabangsa seperti Hawaii International Film Festival, Jeonju Film Festival dan Singapore International Film Festival.
Radio Kamek
Radio Kamek
Radio Kamek merupakan saluran radio berbahasa Melayu dan inggeris di Malaysia di bawah kendalian Add On Media Network. Radio Kamek mula beroperasi pada Oktober 2008.
Pada pengenalan awal, Radio Kamek merupakan satu-satunya stesen radio internet komuniti pertama Malaysia khusus bagi membudayakan Sarawak ke peringkat yang lebih global. Ia bersiaran selama 24 jam dengan pelbagai segmen yang menarik dan lebih memfokuskan kepada lagu-lagu hiburan terutama sekali daripada artis tempatan dan yang diminati oleh warga pribumi Bumi Kenyalang.
Selepas beberapa tahun ke udara, Radio Kamek menukarkan konsep dan format muzik mengikut citarasa, kehendak dan kaji selidik yang dilakukan. Ia seterusnya melebarkan format dan kandungan rancangan serta jenis muzik kepada pendengar serantau terutamanya Indonesia. Bemula 2010, Radio Kamek telah menjalin kerjasama sebagai pembekal kandungan rancangan dan menyediakan playlist lagu ke rangkaian radio pasaraya di seluruh Malaysia. Siaran khas pasaraya ini disiarkan dalam bahasa Melayu, bahasa Inggeris, Mandarin dan Kantonis di bawah kendalian Add On Media Network.
Pada 2022, Radio Kamek diangkat sebagai I Love Power Radio untuk menjadikan ia lebih segar dan terbaharu. Pada tahun 2023, semua operasi kendalian Add On Media Network disatukan di bawah jenama dan pengurusan baharu iaitu Wonder Wave Media Network. Penjenamaan ini sekaligus mewujudkan satu platform baharu untuk semua rangkain radio iaitu Odeyo Stream. Rangkaian radio di bawah jenama Odeyo Stream ialah Seleksi Nusantara, Radio Kamek, I Love Power Radio, GoTravel, Hits 998, Jambu FM, Gema Nada, Radio Nostalgia, Radio Impian, Sound of Borneo, Voice of Kinabalu, Voice of Kuching, Mix 1039.
Konsep dan format muzik di Odeyo Stream ialah menyajikan 100% Pilihan Muzik Terhebat dengan tagline Enak, Sedap, Feel Good. Odeyo Stream menyasarkan pendengar golongan muda sehingga senior yang meminati muzik. Sajian untuk generasi X, Y, dengan lagu-lagu yang dimainkan dari akhir tahun 80-an, 90-an dan yang terbaharu.
Sejarah Penubuhan
1993 - RICA (Radio Komunikasi Antarabangsa - sw)
1996 - Radio Ibukota
1998 - City Radio
2008 - Radio Kamek
2022 - I Love Power Radio
2023 - Odeyo Stream
L. Krishnan
Tan Sri Lakshmanan Krishnan atau L. Krishnan (dilahirkan pada 21 Oktober 1922. Berasal dari di Madras, India. merupakan seorang pengarah filem-filem Melayu di Singapura. Beliau di lahirkan di India, tetapi mendapat pendidikan di Bukit Mertajam, Pulau Pinang pada 1941. Sebelum menjadi pengarah filem, beliau pernah bekerja sebagai penyambut tetamu di Raffles Hotel, Singapura pada 1942.
Pada tahun 1947, beliau menjadi Penolong Pengarah filem di Kalaivani Films di Madras, sebelum balik ke Singapura pada 1949 dan bekerja sebagai Pengarah Filem di Shaw Studios.
Pada April 1952, Krishnan meletakkan jawatan di Shaw Bros Studios untuk menyertai Studio Cathay-Keris milik Datuk Loke Wan Tho dan Ho Ah Loke. Pada Oktober 1960, beliau berhijrah ke Kuala Lumpur untuk menubuhkan Studio Merdeka dengan Ho Ah Loke.
Bagaimanapun, pada 1963, beliau meletakkan jawatan di Studio Merdeka untuk menjalankan perniagaan sendiri. Dan, pada Oktober 1970, Krishnan menubuhkan Gaya Film Berhad dan beberapa syarikat berkaitan perfileman dan muzik seperti Gaya Music Studio, Gaya Color Laboratory Sdn Bhd (Gaya Lab) dan Dato Krishnan Holdings Sdn Bhd.
Sepanjang tempoh mengarahkan lebih 30 filem, beliau berjaya melahirkan beberapa nama besar dalam dunia filem tanah air sehingga menjadi legenda terkenal seperti Allahyarham Tan Sri P. Ramlee, Datuk Maria Menado, Allahyarhamah Kasma Booty, Allahyarham Datuk Mustapha Maarof, Allahyarham M. Amin, Allahyarhamah Latifah Omar dan Datuk Datin Rosnani Jamil.
Beliau dianugerahkan Tokoh Merdeka negeri Perak pada tahun 2016 oleh DYMM Sultan Perak, Sultan Nazrin Shah bersama-sama 3 orang tokoh perfileman melayu.
Anugerah dan pencalonan
• (Pencalonan) "Selamat Tinggal Kekasehku" -Kategori Sutradara Terbaik, Festival Filem Malaya 1955.
Staydom
Staydom (digayakan sebagai STAYDOM) adalah album single kedua oleh kumpulan wanita Korea Selatan, STAYC. Dikeluarkan hampir lima bulan selepas debut kumpulan itu. Album ini dikeluarkan pada 8 April 2021 oleh High Up Entertainment dan diedarkan oleh Kakao Entertainment. Album single ini terdiri daripada empat buah lagu dengan single utama "ASAP".
Latar belakang dan pelancaran
High Up Entertainment mengumumkan pada 24 Mac 2021, bahawa StayC akan mengadakan comeback pertama mereka pada 8 April dengan album single kedua mereka.
"Kumpulan itu akan kembali dengan konsep yang menyerlahkan muzik yang dipertingkatkan dan daya tarikan memberangsangkan ahli"
Dua teaser untuk album itu disiarkan di akaun media sosial kumpulan itu pada 23 dan 24 Mac. Teaser pertama dibuka dengan frasa "Saya harap seseorang akan muncul secepat mungkin" dengan pukulan ketat bibir ahli. Serentak dengan itu, mesej suara misteri keluar dalam bahasa Korea dan Inggeris. Teaser kedua memaparkan mesej suara tertentu dalam teks, mendedahkan tarikh perilisan dan nama album dalam adegan terakhir. Senarai lagu album ini telah didedahkan pada 26 Mac dan "ASAP" diumumkan sebagai single utama. Album ini mengandungi tiga buah lagu asal baharu dan remix single sulung mereka "So Bad".
Komposisi
Pengeluaran album itu lebih lembut dan terlucut berbanding dengan album single debut mereka. Single utama "ASAP" dicatatkan sebagai "low-key" berbanding pendahulunya. Cangkuk instrumental lagu itu santai, dengan melodi nada dering berinspirasikan 8-bit yang berkelip-kelip. Lagu itu terperangkap di antara pengeluaran comel bubblegum pop dan jem musim panas yang sensual. "Love Fool" digambarkan sebagai lagu yang halus dan cruisy di mana ahli kumpulan tidak dipaksa untuk menyanyi di luar zon selesa mereka, sebaliknya, mereka dibenarkan membawa persona tersendiri mereka ke lagu itu. "So What" ialah lagu pop melenting dengan beberapa auto-tune. Lagu terakhir dalam album ini ialah remix yang dicabut dari single debut mereka "So Bad" bertajuk "So Bad (Remix Tak)". Ia ialah lagu pop gelap dengan pengaruh EDM dan hip hop. Black Eyed Pilseung menerbitkan "ASAP" dan "So What" bersama dengan Jeon Goon dan "Love Fool" dihasilkan sendiri oleh Black Eyed Pilseung. Kredit pengeluaran untuk "So Bad (Tak remix)" tidak didedahkan.
Sambutan kritikal
Sofiana Ramli dari NME menggelar album itu sebagai ringkas, comeback sedia musim panas yang berjaya mencapai semua nota yang betul. Dia menyatakan bagaimana album itu mempamerkan rangkaian ahli kumpulan, menunjukkan kepada kita bahawa mereka juga sama hebat dalam suasana yang lebih dilucutkan seperti yang mereka lakukan dalam menyampaikan dance-pop.
Prestasi komersil
Album ini memulakan debut di nombor sembilan di Gaon Album Chart menjadi debut tertinggi kumpulan itu di carta dan album sepuluh teratas kedua berturut-turut mereka. Single "ASAP" telah memuncak di nombor 9 pada Gaon Digital Chart pada 6 Jun 2021.
Senarai runut
※ Lagu yang digelapkan merupakan runut utama bagi album itu.
Sejarah diagnosis perubatan
Sejarah diagnosis perubatan bermula dengan bersungguh-sungguh dari zaman Imhotep di Mesir Purba dan Hippocrates di Rom Kuno tetapi adalah jauh daripada sempurna walaupun limpah kurnia yang besar maklumat yang mudah diperolehi oleh penyelidikan perubatan termasuk penjujukan daripada genom manusia. Amalan diagnosis terus dipertahankan oleh teori yang dinyatakan pada awal abad ke-20.
Mesir Purba
Dalam buku teks perubatan Mesir, Edwin Smith Papyrus yang ditulis oleh Imhotep (fl. 2630-2611 Sebelum Masihi; SM), ialah yang pertama menerapkan kaedah diagnosis perubatan untuk rawatan penyakit.
Babylonia Purba
Dalam buku teks perubatan Babylonia, Buku Panduan Diagnostik (Diagnostic Handbook) yang ditulis oleh Esagil-kin-apli (fl. 1069-1046 SM), telah memperkenalkan penggunaan empirisme, logik dan rasional dalam diagnosis penyakit. Buku ini telah menggunakan peraturan logik dalam menggabungkan gejala yang diperhatikan pada tubuh mangsa atau pesakit dengan diagnosis dan prognosisnya. Ia juga menerangkan gejala untuk pelbagai jenis epilepsi (atau sawan babi) dan penyakit yang berkaitan dengan diagnosis dan prognosis mereka yang kedua-duanya memainkan peranan penting dalam praktik Perubatan Babylon.
Cina Kuno
Ditakdirkan oleh perubatan Babilonia dan Mesir, perubatan tradisional Cina (TCM) sudah dijelaskan dalam teks kuno Cina, Huangdi Neijing, telah bermula pada abad pertama atau kedua sebelum masihi. Empat kaedah diagnostik TCM, yang masih diamalkan sekarang ialah pemeriksaan, dengar dan bau, bertanya-tanya kepada pesakit, dan pempalpatan.
The Quest
Kumpulan The Quest merupakan sebuah kumpulan muzik bukan Melayu, yang berasal dari Singapura era 60-an yang sering membawa lagu-lagu Inggeris.
Sejarah diagnosis perubatan
Dunia Islam
Seorang doktor Arab, Abu Al-Qasim Al-Zahrawi, menulis pada hematologi di dalam bukunya Al-Tasrif (1000). Beliau memberikan gambaran pertama mengenai hemofilia, gangguan genetik keturunan di mana beliau menulis tentang sebuah keluarga Andalusia iaitu lelaki-lelaki yang mati akibat pendarahan setelah cedera ringan. Seorang doktor Parsi, Abu Ali Al-Hussain Ibn Abdallah Ibn Sina (980-1037), dalam Kanun Perubatan, mempelopori idea sindrom dalam diagnosis penyakit tertentu.
Kontinum dialek
Kontinum dialek (kontinum loghat) (dialect continuum) atau rantai dialek (dialect chain) adalah penyebaran ragam bahasa yang ditutur sepanjang beberapa kawasan geografi di mana bahasa yang berjiranan mempunyai sedikit sahaja perbezaan, berbanding dengan bahasa yang berjauh sehingga ia saling tidak difahami. Fenomena ini terjadi, misalnya, dalam kawasan sesebuah benua atau subbenua yang besar seperti India (bahasa Indo-Arya), Afrika Barat (antara tengah Benin, timur Togo dan Nigeria) atau kawasan Maghreb (Bahasa Arab Maghreb). Perkara ini secara bersejarahnya juga terjadi di beberapa tempat di Eropah seperti antara Portugal, selatan Belgium (Wallonia) dan selatan Itali (Bahasa-bahasa Romawi Barat) dan di antara Flanders dan Austria (dialek-dialek Jerman). Leonard Clawson menggunakan istilah kawasan dialek (dialect area) untuk konsep ini manakala Charles F. Hockett menggunakan istilah kompleks-L (L-complex) untuk konsep yang sama. Ciri ini mirip konsep spesies cincin dalam bidang biologi evolusi.
Sejak awal abad ke-20, pempeloporan konsep negara bangsa serta penubuhan bahasa standard mereka semakin banyak menghapuskan dialek yang tidak standard dalam kontinua dialek mereka, lalu menjadikan  sempadan-sempadan bahasa ini lebih mendadak dan jelas.
Matahari Terbenam di Montmajour
right|300px|Matahari Terbenam di Montmajour Matahari Terbenam di Montmajour atau Zonsondergang bij Montmajour dalam bahasa Belanda, ialah sebuah lukisan minyak lanskap karya seniman Belanda Vincent van Gogh yang dilukis pada tahun 1888. Lukisan ini dihasilakn ketika beliau menetap di Arles, Perancis, dan memperlihatkan pemandangan garig disertai pepohonan oak dan semak belukar dan runtuhan Biara Montmajour di belakangnya. Lukisan ini berukuran 73.3 x dan dipamerkan di Muzium Van Gogh di Amsterdam.
Sejarah
Lukisan ini dimiliki oleh Theo van Gogh sebagai sebahagian daripada koleksi karya abangnya pada tahun 1890 dan dijual pada tahun 1901. Pada tahun 1970, lukisan ini dimiliki oleh industrialis Norway Christian Nicolai Mustad. Beliau dimaklumkan oleh duta besar Perancis ke Sweden bahawa lukisan ini kemungkinannya bukan karya Van Gogh. Lukisan ini kemudian ditemukan disimpan di loteng rumah seorang warga Norway.
Pop Pilihan Aidilfitri
Pop Pilihan Aidilfitri merupakan salah sebuah album kompilasi lagu-lagu yang bertemakan hari raya. Album ini dikeluarkan pada tahun 1986.
Thalfang
merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Voyager 2
Kapal angkasa lepas Voyager 2 ialah sebuah kuar angkasa lepas seberat 722 kg yang dilancarkan NASA pada 20 Ogos 1977 bagi mengkaji bahagian luaran Sistem Suria dan seterusnya ruang antara bintang. Kuar ini sebenarnya dilancarkan sebelum pelancaran Voyager 1, akan tetapi Voyager 1 bergerak lebih laju dan lama kelamaan memotongnya. Kuar ini sudah beroperasi selama semanjak ; kapal angkasa lepas masih menerima dan mengirim data via jaringan Deep Space Network. Pada jarak 101.75 AU setakat dari Bumi, ia masih kekal sebagai objek buatan manusia yang terletak paling jauh (bersama-sama Voyager 1, Pioneer 10 dan Pioneer 11). {nota: buat jarak masa kini, lihat } Voyager 2 ialah sebahagian daripada Program Voyager bersam-sama kembarnya, Voyager 1, dan menjalankan misi yang dilanjutkan bagi mencari dan mengkaji sempadan luar Sistem Suria, termasuk Jalur Kuiper, heliosfera dan ruang antara bintang.
Misi primernya berakhir pada 31 Disember 1989 selepas bertemu dan menjelajah sistem Musytari pada tahun 1979, sistem Zuhal pada tahun 1980, sistem Uranus pada tahun 1986, dan sistem Neptun pada tahun 1989. Sehingga kini, Voyager 2 masih kekal sebagai kapal angkasa lepas tunggal yang pernah bertemu palnet-planet yang paling luar, Uranus dan Neptun. Kuar kini sedang bergerak dengan kelajuan 15.428 km/saat.
Pertemuan dengan Uranus
Voyager 2 menghampiri Uranus pada jarak paling dekat pada 24 Januari 1986, apabila ia tiba hampir 81,500 km dari bahagian atasan awan planet tersebut. Voyager 2 juga menemui bulan-bulan Cordelia, Ophelia, Bianca, Cressida, Desdemona, Juliet, Portia, Rosalind, Belinda, Perdita dan Puck; mengkaji atmosfera unik Uranus yang disebabkan condong paksinya berukur of 97.8°; dan meneliti sistem gelang Uranus.
Misi antara bintang
Sebaik sahaja misi planetnya selesai, Voyager 2 dikatakan sedang bekerja dalam misi antara bintang, yang sedang dilaksanakan NASA] bagi meneliti keadaan [[Sistem Suria yang melewati heliosfera. Pada masa ini, Voyager 2 sedang mengirim data saintifik pada kadar 160 bit sesaat.  Maklumat berkaitan dengan pertukaran telemetri denga Voyager 2 dapat diperoleh daripada Voyager Weekly Reports (Laporan Mingguan Voyager).
Masa depan kuar
Voyager 2 sekarang tidak menuju ke mana-mana bintang mahupun dalam jangka masa lebih kurang 40,000 tahun, ia seharusnya melintasi bintang Ross 248 pada jarak 1.7 tahun cahaya (15.6 trilion km). Dan jika tidak diganggu buat selama 296,000 tahun, Voyager 2 seharusnya melintasi bintang Sirius pada jarak 1.32 parsec (4.3 ly, 40 trilion km). Voyager 2 dijangka akan mengirim pesanan radio yang lemah sekurang-kurangnya sehingga tahun 2025, lebih daripada 48 tahun selepas pelancarannya.
Staliyska mahala
Staliyska mahala merupakan sebuah kampung yang terletak di Bulgaria.
Contres, Cher
Contres ialah komun di jabatan Cher di tengah Perancis.
Kacang sira
Kacang sira merupakan sejenis makanan ringan yang popular di Malaysia, terutama di pantai timur seperti Terengganu dan Kelantan.
Ia merupakan kacang tanah yang digoreng dan ditos dalam gula.
Burg, Bernkastel-Wittlich
Burg merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Blatnice pod Svatým Antonínkem
Blatnice pod Svatým Antonínkem merupakan sebuah kampung dan kawasan perbandaran yang terletak di daerah Hodonín, wilayah Moravia Selatan, Republik Czech.
No Doubt
No Doubt adalah sebuah kugiran yang didirikan pada tahun 1986 di Anaheim, California, Amerika Syarikat. Album pertama mereka berirama ska-rock gagal membuat gelombang disebabkan kepopularan gerakan grunge pada saat itu. Album Tragic Kingdom kumpulan ini, yang mendapat anugerah berlian, membantu untuk melancarkan kebangkitan ska pada tahun 1990-an, dan lagu "Don't Speak", single ketiga dari album itu, mencatat rekod apabila berada 16 minggu di tangga nombor satu di carta Billboard Hot 100 Airplay, sebelum kemudian diatasi oleh lagu Goo Goo Dolls "Iris".
Kumpulan ini melancarkan album berikutnya, Return of Saturn, empat tahun kemudian, tetapi walaupun mendapat ulasan positif, album tersebut dianggap sebagai kegagalan komersil. Lima belas bulan kemudian, No DOubt kembali dengan Rock Steady]], yang turut memasukkan muzik reggae dan dancehall di dalamnya. Album tersebut dirakam sebahagian besarnya di Jamaika dan memaparkan kerjasama dengan artis Jamaika Bounty Killer, Sly and Robbie, dan Lady Saw. Album ini menghasilkan dua single pemenang Grammy, "Hey Baby" dan "Underneath It All".
No Doubt mengeluarkan album kompilasi The Singles 1992–2003 dan set kotak Boom Box pada tahun 2003. Keduanya mengandungi versi penutup lagu synthpop Talk Talk "It's My Life". Penyanyinya Gwen Stefani melancarkan kerjaya solo pada tahun berikutnya dengan kerjasama beberapa orang, termasuk ahli kumpulan Tony Kanal dan Neptunus Pharrell, sementara pemain gitar Tom Dumont memulakan projek sampingannya, Invincible Overlord. Sepanjang kemunculannya, kumpulan ini telah memenangi dua Anugerah Grammy dan menjual 27 juta rekod di seluruh dunia sehingga kini.
PlayStation 4
Playstation 4 (atau lebih dikenali sebagai PS4) ialah konsol permainan video yang keempat yang dihasilkan oleh Sony Computer Entertainment, sebuah anak syarikat milik penuh Sony. Playstation 4 telah diumumkan oleh Sony di sidang akhbar pada 20 Februari 2013, dan dilancarkan pada 15 November 2013 di bahagian Amerika Utara dan pada 29 November 2013 di bahagian Eropah dan Australia. PS4 adalah konsol permainan video pada generasi kelapan dan bersaing dengan konsol Nintendo Wii U dan Microsoft Xbox One.
Konsol ini adalah permainan video khas untuk golongan elit dan kelas atasan. PS4 membolehkan komunikasi interaktif bersama dengan servis dan peranti lain melalui perkhidmatan PlayStation App, direka untuk meningkatkan pengalaman bermain permainan video PS4 menggunakan peranti yang dijana oleh iOS dan Android; PlayStation Now merupakan perkhidmatan storan awan yang menawarkan servis penstriman kandungan permainan video dan Remote Play yang membolehkan pengguna mengaktifkan Playstation 4 dari jarak jauh, dan memainkan menggunakan skrin lain seperti PlayStation Vita atau peranti Sony yang lain.
Sejarah
Menurut ketua arkitek sistem, Mark Cenry, pembangunan PlayStation 4 telah bermula sejak awal 2008 lagi. Kurang dari dua tahun sebelum itu, PlayStation 3 secara rasminya telah dilancarkan, lebih lewat dari rancangan asal akibat beberapa isu berkaitan pengeluaran unit. Kelewatan itu menyebabkan Sony setahun di belakang Microsoft Xbox 360 yang sudah menghampiri jualan sebanyak 10 juta unit pada masa PlayStation 3 dilancarkan. Ketua Pegawai Eksekutif PlayStation Eropah, Jim Ryan berkata Sony tidak mahu mengulangi kesilapan mereka dengan konsol yang akan datang.
Dalam pembangunan rekabentuk sistem pula, Sony bekerjasama dengan pengeluar perisian Bungie, yang menawarkan idea kepada alat pengawal serta bagaimana untuk membolehkan ianya bekerja dengan lebih baik untuk permainan yang berasaskan kepada tembak menembak. Dalam tahun 2012, Sony memulakan penghantaran kit pembangun kepada pembangun permainan video; kit itu terdiri daripada komputer yang diubahsuai yang dijana dengan cip Accelerated Processing Unit dari AMD. Kit pembangun ini dikenali sebagai Orbis.
Pada awal tahun 2013, Sony mengumumkan acara yang dikenali sebagai PlayStation Meeting 2013 akan diadakan di bandar New York, Amerika Syarikat pada 20 Februari 2013, yang akan menyentuh mengenai masa depan konsol PlayStation. Dalam acara itu juga, Sony secara rasminya telah mengumumkan konsol PlayStation 4, selain mendedahkan secara terperinci akan spesifikasi konsol ini serta ciri-ciri yang ditawarkan kepada pengguna. Sony juga mendedahkan klip video mengenai pembangunan permainan video terbaru serta demonstrasi teknikal. Manakala, rekabentuk rasmi konsol PlayStation 4 telah ditayangkan secara rasmi pada bulan Jun 2013 dalam acara Electronic Entertainment Expo (E3 2013). Harga permulaan yang dicadangkan adalah sebanyak $399 di kawasan Amerika Utara, €399 di kawasan Eropah dan £349 di kawasan United Kingdom.
Spesifikasi perkakasan
PlayStation 4 menggunakan pemproses yang dibangunkan oleh AMD dengan kerjasama Sony. Pemproses ini menggabungkan cip mikropemproses dan cip mikropemproses untuk grafik serta beberapa komponen lain seperti memori pengawal dan penyahkod video. Cip mikropemproses mempunyai dua empat-teras modul Jaguar, menjadikan ianya berjumlah 8 x86-64 teras. Cip mikropemproses untuk grafik pula mempunyai 18 unit pengkomputeran yang mampu menjana sebanyak 1.84 TFLOP dalam penggunaan maksimum. Memori yang menggunakan GDDR5 pula mampu berjalan pada frekuensi 2.75 GHz iaitu nilai maksimum dan mempunyai jalur lebar memori sebanyak 176 GB/s. Konsol ini juga mempunyai cip mikropemproses kedua yang mengendalikan tugasan seperti muatturun dan muatnaik serta permainan sosial.
Alat pengawal
DualShock 4 merupakan alat pengawal yang digunakan untuk konsol PlayStation 4. Alat pengawal ini disambungkan ke konsol menggunakan sambungan Bluetooth. Walaupun alat pengawal DualShock 3 yang digunakan untuk konsol PlayStation 3 menggunakan sambungan Bluetooth, ianya tidak boleh digunakan untuk konsol ini. Alat pengawal DualShock 4 memiliki beberapa ciri-ciri baru seperti pad sesentuh di permukaan alat pengawal serta butang Share. Alat pengawal ini juga menyokong pengesanan pergerakan melalui giroskop dan akselerometer serta kualiti gegaran alat pengawal yang lebih baik. DualShock 4 merupakan alat pengawal rasmi PlayStation pertama yang menyokong penggunaan untuk platform Windows.
DualShock 4 mempunyai bar cahaya yang memaparkan warna yang berbeza. Paparan warna menerusi bar cahaya ini mampu membantu pemain memaklumkan mengenai status di dalam permainan seperti apabila nyawa karakter di dalam permainan rendah. Bar warna ini juga boleh berinteraksi dengan kamera yang disambungkan ke konsol untuk menambahbaik pengesanan kamera terhadap pergerakan pemain. Ciri-ciri ini adalah berdasarkan kepada teknologi yang digunakan dalam PlayStation Move. Alat pengawal PlayStation Move yang sedia ada juga boleh digunakan untuk konsol PlayStation 4.
PlayStation VR
Pada bulan Mac 2014, Sony mengumumkan PlayStation VR, peranti realiti maya untuk konsol PlayStation 4 yang menawarkan paparan OLED yang dipasang di muka, memiliki resolusi berdefinisi tinggi penuh 1080p serta pemandangan sekeliling sehingga 100 darjah. Peranti ini dijadualkan untuk dipasarkan pada 13 Oktober 2016 dengan harga jualan sebanyak £349, lebih rendah daripada peranti realiti maya Oculus Rift dan HTC Vive.
Peranti ini memiliki 9 buah lampu LED yang bertindak sebagai penjejak di bahagian depan, yang kemudiannya dikawal oleh PlayStation Camera. Beberapa buah permainan video yang membolehkan pengguna menggunakan peranti ini telah dilancarkan seperti permainan Resident Evil 7.
Sistem
Sistem operasi yang digunakan dalam konsol PlayStation 4 diberi nama Orbis OS, sistem operasi yang berasaskan kepada FreeBSD 9.0
Konsol ini secara umumnya tidak memerlukan sambungan Internet untuk bermain, walaupun fungsi tambahan boleh digunakan apabila PlayStation 4 disambung ke Internet. Konsol PlayStation 4 merupakan konsol permainan video pertama yang memiliki pelayar web berteraskan WebKit yang banyak digunakan oleh pelayar web masa kini seperti Google Chrome atau Safari, yang menawarkan fungsi penggunaan HTML5.
Konsol ini menggunakan antaramuka grafik yang diberi nama PlayStation Dynamic Menu, yang menampilkan pelbagai skema warna. Konsol ini akan memaparkan identiti pemain, aktiviti terkini serta butiran lain yang perlu dan juga kebolehan untuk mendapatkan trofi dalam PlayStation Network. Untuk log masuk, konsol ini menerima beberapa log masuk yang berlainan serta profil Facebook pemain juga boleh disambungkan kepada akaun PlayStation Network untuk menambah rakan di dalam servis PlayStation 4. PlayStation 4 juga berupaya untuk melakukan tugasan tambahan semasa bermain permainan video seperti membuka pelayar web atau bersembang dengan cara melakukan dwi-sentuh butang PS untuk beralih kepada sesuatu perisian.
Multimedia
Sistem PlayStation 4 menyokong penggunaan media Blu-ray dan DVD serta mampu membaca dan memainkan fungsi 3D. Walau bagaimanapun, konsol ini tidak menyokong penggunaan CD. Manakala, terdapat aplikasi terbina dalam konsol ini yang diberi nama Media Player yang boleh digunakan untuk memainkan lagu atau video dari pemacu USB.
Lapangan Terbang Manuel Carlos Piar
Lapangan Terbang Manuel Carlos Piar adalah sebuah lapangan terbang yang terletak di bandar Ciudad Guayana, Venezuela.
Lapangan Terbang Manuel Carlos Piar terletak pada kedudukan Latitud N08* 18.0024', Longitud W62* 43.9908' pada ketinggian 142.95 meter dari aras laut..
Traben-Trarbach (Verbandsgemeinde)
Traben-Trarbach merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
RKO Pictures
RKO (Radio-Keith-Orpheum) Pictures adalah sebuah syarikat penerbitan dan pengedaran filem Amerika Syarikat. Mula-mula dibuka dengan nama Radio Pictures Inc., kemudian memakai nama RKO Radio Pictures Inc., RKO Pictures merupakan salah sebuah daripada lima studio filem terbesar pada Zaman Keemasan Hollywood. Perniagaan ini terbentuk setelah rangkaian teater Keith-Albee-Orpheum (KAO) dan studio Film Booking Offices of America (FBO) milik Joseph P. Kennedy digabungkan di bawah penguasaan Radio Corporation of America (RCA) pada Oktober 1928. Ketua RCA, David Sarnoff mengatur pergabungan ini untuk membuka pasaran untuk teknologi filem berbunyi RCA Photophone. Menjelang pertengahan 1940-an, studio ini dikuasai oleh seorang pelabur bernama Floyd Odlum.
RKO diambil alih oleh seorang usahawan penyeleweng bernama Howard Hughes pada tahun 1948. Setelah bertahun-tahun mengalami kemerosotan dalam penguasaan Hughes, studio ini dibeli oleh General Tire and Rubber Company pada tahun 1955. Syarikat RKO Pictures yang asal ini berhenti penerbitan pada tahun 1957 lalu dibubarkan dua tahun kemudian. Pada tahun 1981, syarikat penyiaran RKO General selaku pewaris korporat, membangkitkannya semula sebagai anak syarikat penerbitan dengan nama RKO Pictures Inc. Pada tahun 1989, perniagaan ini bersama aset-asetnya, iaitu hak cap dagang dan pembikinan semula kebanyakan filem klasik RKO, dijual kepada pemilik baru yang mengendalikan syarikat bebas kecil bernama RKO Pictures LLC.
Pengastroturfan
Definisi
thumb| Rumput tiruan yang dihasilkan oleh AstroTurf, yang mengilhamkan nama "pengastroturfan" kerana mencipta tanggapan palsu tentang sokongan akar umbi Dalam sains politik, ia ditakrifkan sebagai proses mendapatkan kemenangan dalam pilihan raya atau pelepasan perundangan dari rungutan dengan membantu pelakon politik mencari dan menggerakkan orang ramai yang bersimpati, dan ia direka untuk mewujudkan imej konsensus awam sedangkan konsensus tersebut tidak wujud. Pengastroturfan merupakan penggunaan usaha akar umbi palsu yang tertumpu terutamanya untuk tujuan mempengaruhi pendapat umum dan biasanya dibiayai oleh syarikat dan entiti politik untuk membentuk pendapat.
Di internet, pengastroturf menggunakan perisian untuk menyembunyikan identiti mereka. Kadang-kadang seorang individu beroperasi melalui banyak persona untuk memberikan gambaran sokongan meluas untuk agenda pelanggan mereka. Sesetengah kajian mencadangkan pengastroturf boleh mengubah sudut pandangan awam dan mewujudkan keraguan yang mencukupi untuk menghalang sesuatu tindakan dari pihak lawan. Dalam kajian sistematik pertama mengenai pengastroturfan di Amerika Syarikat, Profesor dari Universiti Oxford Philip N. Howard berhujah bahawa internet memudahkan pelobi dan gerakan politik yang berkuasa untuk mengaktifkan sekumpulan kecil rakyat yang terkilan untuk mendapat kepentingan yang dibesar-besarkan dalam perbahasan dasar awam. Akaun terastroturf di media sosial tidak selalu memerlukan manusia untuk menulis siaran mereka; satu kajian pada Januari 2021 memperincikan "satu set akaun bot yang kelihatan seperti manusia" yang digunakan untuk menyiarkan kandungan politik, yang dapat beroperasi secara automatik selama empat belas hari (dan membuat 1,586 siaran) sebelum dikesan dan digantung oleh Twitter. Arah perkembangan semasa di Twitter sering disasarkan oleh aktiviti pengastroturfan kerana ia digunakan sebagai proksi untuk populariti. Kajian yang dijalankan oleh penyelidik di EPFL melaporkan bahawa sebanyak 20% trend Twitter global pada tahun 2019 adalah palsu, dibuat secara automatik menggunakan akaun palsu mahupun akaun terkompromi dengan cara pentwitan yang diselaraskan untuk meniru penganjuran akar umbi pengguna Twitter biasa.
Dasar dan penguatkuasaan
Banyak negara mempunyai undang-undang yang melarang amalan pengastroturfan yang lebih terang-terangan. Di Amerika Syarikat, Suruhanjaya Perdagangan Persekutuan (FTC) boleh menghantar perintah henti atau mengenakan denda sebanyak $16,000 sehari bagi mereka yang melanggar "Panduan Mengenai Penggunaan Pengesahan dan Testimoni dalam Pengiklanan". Panduan FTC telah dikemas kini pada tahun 2009 untuk menangani media sosial dan pemasaran dari mulut ke mulut. Menurut rencana pada Journal of Consumer Policy, panduan FTC meminta pengiklan bertanggungjawab supaya dapat memastikan penulis blog atau pengendors produk mematuhi panduan tersebut dan mana-mana pengendors produk yang mempunyai hubungan berkepentingan dikehendaki memberikan ulasan yang jujur.
Di Kesatuan Eropah, Arahan Amalan Komersial Tidak Adil menghendaki kandungan editorial berbayar dalam media memberikan pendedahan yang jelas bahawa kandungan tersebut adalah iklan yang ditaja. Selain itu, ia melarang mereka yang mempunyai hubungan berkepentingan daripada mengelirukan pembaca supaya menganggap mereka adalah pengguna biasa.
United Kingdom mempunyai Peraturan Perlindungan Pengguna daripada Perdagangan Tidak Adil, yang melarang "Melambangkan diri secara palsu sebagai pengguna." Mereka mensabitkan penjenayah tersebut sehingga dua tahun penjara dan denda tanpa had jika terdapat pelanggaran. Selain itu, industri pengiklanan di UK telah menerima pakai banyak dasar sukarela, seperti Kod Pengiklanan Bukan Siaran, Jualan, Promosi dan Pemasaran Langsung. Persatuan perdagangan, Pihak Berkuasa Piawaian Pengiklanan, menyiasat aduan tentang pelanggaran. Dasar ini menghendaki ahli profesional pemasaran tidak mengelirukan khalayak mereka, termasuk dengan meninggalkan pendedahan hubungan berkepentingan mereka.
Di Australia, pengastroturgan dikawal oleh Seksyen 18 Undang-undang Pengguna Australia, yang secara amnya melarang "kelakuan yang mengeliru dan memperdayakan". Menurut Journal of Consumer Policy, undang-undang Australia, yang diperkenalkan pada tahun 1975, adalah lebih kabur. Dalam kebanyakan kes, ia dikuatkuasakan melalui tindakan undang-undang daripada pesaing, bukannya badan kawal selia yakni Suruhanjaya Persaingan Pengguna Australia. Terdapat juga Rangkaian Perlindungan dan Penguatkuasaan Pengguna Antarabangsa (ICPEN).
Peraturan undang-undang disasarkan terutamanya kepada testimoni, pengesahan dan kenyataan tentang prestasi atau kualiti produk. Kakitangan sesebuah organisasi boleh dianggap berpura-pura sebagai pelanggan jika tindakan mereka tidak dipandu oleh pihak berkuasa dalam syarikat.
Pada Oktober 2018, selepas menafikan bahawa mereka telah membayar orang ramai untuk hadir menyokong projek pembangunan loji jana kuasa yang berkontroversi di New Orleans, Entergy didenda lima juta dolar kerana menggunakan firma astroturf The Hawthorn Group untuk menyediakan pelakon untuk menghalang suara-suara daripada ahli komuniti sebenar diambil kira dalam mesyuarat majlis perbandaran dan menunjukkan sokongan akar umbi palsu.
Keberkesanan
Dalam buku Grassroots for Hire: Public Affairs Consultants in American Democracy, Edward Walker mentakrifkan "pengastroturfan" sebagai penyertaan awam yang dianggap sebagai sangat terdorong oleh manfaat tertentu, sebagai penipuan (tuntutan dikaitkan dengan mereka yang tidak membuat kenyataan sedemikian), atau sebagai golongan elit kempen menyamar sebagai gerakan massa. Walaupun tidak semua kempen oleh perunding lobi akar umbi yang profesional memenuhi definisi ini, buku itu mendapati bahawa kempen akar umbi tajaan elit sering gagal apabila mereka tidak telus mengenai sumber tajaan mereka dan/atau gagal untuk membangunkan perkongsian dengan kawasan pilihan raya yang mempunyai kepentingan bebas dalam isu tersebut. Walker mengetengahkan kes Keluarga Bekerja untuk Wal-Mart kerana terdapat kekurangan ketelusan kempen tersebut sehingga menyebabkan kempen tersebut gagal.
Satu kajian yang diterbitkan dalam Journal of Business Ethics mengkaji kesan laman web yang dikendalikan oleh pertubuhan baris hadapan terhadap pelajar. Ia mendapati bahawa pengastroturfan berkesan dalam mewujudkan ketidakpastian dan merendahkan kepercayaan tentang tuntutan, sekali gus mengubah persepsi yang cenderung memihak kepada kepentingan perniagaan di sebalik usaha pengastroturfan. New York Times melaporkan bahawa ulasan "pengguna" adalah lebih berkesan, kerana "mereka dikatakan sebagai testimoni orang sebenar, walaupun ada yang dibeli dan dijual sama seperti segala-galanya di Internet secara komersial." Sesetengah organisasi merasakan bahawa perniagaan mereka diancam oleh komen negatif, maka mereka mungkin terlibat dalam pengastroturfan untuk menenggelamkan mereka. Komen dalam talian daripada pekerja pengastroturfan juga boleh mempengaruhi perbincangan melalui pengaruh fikiran berkumpulan.
Justifikasi
Beberapa pengoperasi astroturf mempertahankan amalan mereka. Mengenai "gerakan yang telah menganjurkan secara agresif untuk membesar-besarkan pengaruh mereka," pengarang Ryan Sager berkata bahawa perkara pengastroturfan ini "bukan menipu. Melakukan segala-galanya dengan kuasa anda untuk membuat orang anda muncul adalah politik asas." Menurut seorang eksekutif Porter/Novelli, "Akan ada masanya apabila jawatan yang anda dukung, tidak kira betapa baik ia dirangka dan disokong, tidak akan diterima oleh orang ramai hanya kerana anda adalah diri anda sendiri."